7-8. (a) Moya o o boitshepo o tshwana le phefo ka tsela efe? (b) Petere o ile a re moya o o boitshepo o dira jang? Ka maswabi, dikereke di le dintsi tse di tshegetsang ka madi go ranolwa ga Baebele di gatelela bakanoki gore ba se ka ba tsenya leina la Modimo fa ba ranola Baebele. Ka sekai, mo lekwalong la June 29, 2008 le Vatican e le kwaletseng boporesidente ba bobishopo ba Katoliki, e ne ya re: “Mo dingwageng tsa bosheng mokgwa ono wa go bitsa leina la Modimo wa Iseraele o ne wa dirisiwa ka iketlo.” Lekwalo leno le laela jaana ka tlhamalalo: “Leina la Modimo . . . ga le a tshwanela go dirisiwa kgotsa go umakiwa.” Mo godimo ga moo, “fa go ranolwa mokwalo wa Baebele ka dipuo tsa bosheng, . . . ditlhaka di le nnè tse di emelang leina la Modimo di tshwanetse go ranolwa e le Adonai/Kyrios: ‘Morena.’” Eleruri, boikaelelo jwa taelo eno ya Vatican ke go nyeletsa go dirisa leina la Modimo.